laion/Wikipedia-Exotic huggingface dataset:
יחסי אירלנד–הפיליפינים

יחסי אירלנד–הפיליפינים הם היחסים הפוליטיים, הכלכליים, הדתיים והתרבותיים בין אירלנד לבין הפיליפינים. עד לתקופה האחרונה יחסית, עיקר הקשר בין אירלנד לפיליפינים היה של מיסיונרים קתולים איריים שהגיעו לפיליפינים. מסדרים אירים קתולים כמו גם נזירות הקימו מאחזים בפיליפינים כבר בשנת 1862. משלחת מיינות' לסין הורחבה לפיליפינים בשנת 1929. בשנת 1984, שתי המדינות כוננו יחסים דיפלומטיים רשמיים. בשנות ה-80, ממשלת אירלנד ערכה מצג לממשלת הפיליפינים בנוגע לרווחת המיסיונרים בפיליפינים. בגלל נוכחותה של אמונה דומיננטית משותפת וחזקה, האמונה הקתולית, הפיליפינים תוארו כ"מעין אירלנד הקתולית השוכנת מול קו החוף של אסיה". קשר תרבותי חזק בין שתי המדינות מתקיים בשל העובדה שאנשים רבים בפיליפינים חונכו על ידי מיסיונרים איריים. ארגוני מיסיונרים וארגוני צדקה איריים כמו טרוקרה היו מעורבים בהתנגדות למשטר מרקוס בפיליפינים. אירלנד מיוצגת בפיליפינים באמצעות שגרירותה בסינגפור וקונסוליית כבוד במנילה. בעבר החזיקה הפיליפינים שגרירות בדבלין. עם זאת, בגלל נטל כספי וארגון מחדש, היא נסגרה בשנת 2012. מדיה וקבצים בנושא יחסי אירלנד–הפיליפינים בוויקישיתוף "Catholic Church press releases". אורכב מ-המקור ב-21 ביולי 2011. נבדק ב-4 באוקטובר 2009. {{cite web}}: (עזרה) Translocations: Migration and Social Change, An Inter-Disciplinary Open Access E-Journal,ISSN Number: 2009-0420. The Cambridge companion to modern Irish culture By Joseph N. Cleary, Claire Connolly Dáil debates "Dáil debates website". אורכב מ-המקור ב-7 ביוני 2011. נבדק ב-4 באוקטובר 2009. {{cite web}}: (עזרה) Fitzgerald, K. (2000) Job Scene. Dublin. Nursing the western world, The Irish Times, January 2008(הקישור אינו פעיל, January 2020) Western People article(הקישור אינו פעיל, January 2020) "Archived copy". אורכב מ-המקור ב-2010-02-01. נבדק ב-2010-04-15. {{cite web}}: (עזרה)
יחסי אירלנד – קוריאה הדרומית

יחסי אירלנד–קוריאה הדרומית הם יחסי החוץ בין אירלנד לקוריאה הדרומית. שתי המדינות כוננו יחסים דיפלומטיים רשמיים ב-4 באוקטובר 1984. אירלנד חתמה עם קוריאה הדרומית על אשרת עבודה וחופשה, והיא הייתה המדינה הראשונה באסיה עמה היא חתמה על הסכם זה. בשנת 2014 הסתכם הסחר הדו-צדדי ב-1.382 מיליארד דולר; היצוא מקוריאה הדרומית לאירלנד הסתכם ב-463 מיליון דולר, וכלל בעיקר אוניות, מוצרים כימיים, רכב וזיכרון עזר, ואילו היבוא מאירלנד לקוריאה הדרומית הסתכם ב-919 מיליון דולר, וכלל בעיקר ציוד רפואי, מכשיר רפואי, זיכרון עזר ועדשות מגע. סך ההשקעה של קוריאה הדרומית באירלנד הסתכם ב-4.479 מיליון דולר, ואילו ההשקעה של אירלנד בקוריאה הדרומית הסתכם ב-3.446 מיליון דולר. אירלנד מחזיקה בקוריאה הדרומית שגרירות בסיאול. קוריאה הדרומית מחזיקה באירלנד שגרירות בדבלין. מדיה וקבצים בנושא יחסי אירלנד – קוריאה הדרומית בוויקישיתוף באתר משרד החוץ הדרום קוריאני אתר על יחסי מדינות
יחסי ארגנטינה–מצרים

יחסי ארגנטינה–מצרים הם היחסים הדיפלומטיים של ארגנטינה ומצרים. יחסים דיפלומטיים רשמיים בין שניהם כוננו בשנת 1947. המדינות חתמו על שיתוף פעולה כלכלי בשנת 1998, במהלך ביקורו של עבדול שרה, המזכ"ל של התאחדות לשכות הסחר המצריות בארגנטינה. ראש המדינה הארגנטינאי הראשון שערך ביקור רשמי במצרים היה קרלוס מנם, שנסע למצרים בשנת 1988 וצפה בפתיחת הכור האטומי המצרי, שנבנה בסיוע ארגנטינאי. כריסטינה קירשנר, נשיאת ארגנטינה, ערכה ביקור רשמי במצרים בנובמבר 2008 ונפגשה עם נשיא מצרים, חוסני מובארכ, וכן עם מזכ"ל הליגה הערבית, עמר מוסא. בפמלייתה נכללו נציגים של 80 חברות ארגנטינאיות, שנפגשו עם 300 אנשי עסקים מצריים כדי לדון בהסדרי סחר אפשריים. המפגשים בין נציגי העסקים של שתי המדינות התמקדו בהרחבת היכולת של העסקים הארגנטינאים להגיע לשווקים המצריים במזון, מוצרים מכניים ובנזין. בשנת 1999 נסע שר הפנים של ארגנטינה קרלוס קוראץ' לקהיר, שם נפגש עם שר הפנים המצרי חביב אל-עאדלי לדיונים על שיתוף פעולה בין שתי המדינות בהתמודדות עם טרור ופשע מאורגן. אחריה הגיעה משלחת ארגנטינאית בראשות חורחה גונזלס, סגן שר הכלכלה של ארגנטינה, שנסעה לקהיר כדי לדון בהסכמים על השימוש בנמלים. ארגנטינה מחזיקה במצרים שגרירות בקהיר. מצרים מחזיקה בארגנטינה שגרירות בבואנוס איירס. יחסי החוץ של מצרים מדיה וקבצים בנושא יחסי ארגנטינה–מצרים בוויקישיתוף אתר על יחסי מדינות
מערב דגונינו

מערב דגונינו (ברוסית: Западное Дегунино) הוא ראיון של המחוז הצפוני של העיר הפדרלית מוסקבה, שברוסיה. שטח הראיון הוא 7.53 קמ"ר ואוכלוסייתו מונה 84,381 תושבים (2020). במשך זמן רב הראיון היה אחד הבודדים במוסקבה, שם לא הייתה נגישות יחסית למטרו. ב-22 במרץ 2018 נפתחו תחנות "ורחניי ליחובורי" ו"סליגרסקאיה" שנמצאת בקרבת הראיון. ישנם 9 בתי ספר מקיפים ו-12 גני ילדים בראיון. בראיון נמצאת גם המכללה המוסקבאית של תחבורה מסילתית. כנסיית סרג'יוס הקדוש מרדונז' בבוסינוב (רו') כנסיית בוריס וגלב בדגונינו (רו') תחנת מטרו "ורחניי ליחובורי" (אנ') מדיה וקבצים בנושא מערב דגונינו בוויקישיתוף אתר האינטרנט הרשמי של מערב דגונינו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
יחסי אינדונזיה–אירלנד

יחסי אינדונזיה–אירלנד הם יחסי החוץ בין אינדונזיה לבין הרפובליקה של אירלנד. היחסים בין המדינות כוננו ב-4 בספטמבר 1984. בשנת 2014 פתחה אירלנד שגרירות קבועה בג'קרטה. בשנת 2014 הסתכם הסחר הבילטרלי בין המדינות ב-171.79 מיליון דולר, ואילו בשנת 2015 הוא הסתכם ב-163.48 מיליון דולר. אינדונזיה מחזיקה באירלנד קונסוליה כללית בדבלין. אירלנד מחזיקה באינדונזיה שגרירות בג'קרטה. מדיה וקבצים בנושא יחסי אינדונזיה–אירלנד בוויקישיתוף שגרירות אינדונזיה בלונדון, בריטניה יחסי אינדונזיה–אירלנד באתר משרד החוץ האירי אתר על יחסי מדינות
יחסי אינדונזיה – דרום אפריקה

יחסי אינדונזיה–דרום אפריקה הם היחסים בין אינדונזיה ודרום אפריקה. היחסים בין אינדונזיה לדרום אפריקה כוננו באוגוסט 1994. שגרירות דרום אפריקה בג'קרטה הוקמה בינואר 1995, ואינדונזיה פתחה את שגרירותה בפרטוריה בשנת 1995. שתי המדינות חברות בארגון הסחר העולמי וב-G-20. בשנת 2012, במהלך התדריך על יוזמות מדיניות חוץ לשנת 2012, אינדונזיה מנתה את דרום אפריקה בין 14 השותפים האסטרטגיים שלה. על פי סקר השירות העולמי של ה-BBC ב-2013, התפיסה של אינדונזים את דרום אפריקה חלוקה בין 36% לתפיסה שלילית, ו-33% שמביעים עמדה חיובית, זה בערך כמו הדעה הממוצעת העולמית על דרום אפריקה. אף על פי שיחסים דיפלומטיים פורמליים כוננו רק בשנות ה-90, הקשרים ההיסטוריים בין אינדונזיה לדרום אפריקה החלו במהלך המאה ה-17. בשנת 1693 השייח יוסוף ממקאסאר הוגלה לכף התקווה הטובה, מחמת שסייע לסולטן בהוטן Ageng Tirtayasa במרד נגד ההולנדים. באותה תקופה, ההולנדים יישבו הן את כף התקווה הטובה (כיום העיר קייפטאון) והן את איי הודו המזרחיים ההולנדיים (במרכז בטאוויה). הגעתו של יוסוף לקייפטאון הקימה את הקהילה המוסלמית המלאבית בדרום אפריקה, שכן העיירה שימשה הסדר עונשין להרשעות וגולים פוליטיים מהודו המזרחית. במהלך תקופת האפרטהייד הצטרפה אינדונזיה לשאר מדינות אסיה בהימנעות מיחסים רשמיים עם דרום אפריקה, אולם בשנת 1968 פתחה אינדונזיה באופן לא רשמי ביחסי צבא ומודיעין סודיים עם דרום אפריקה באמצעות משטר אסטדו נובו של פורטוגל וכן באמצעות ישראל. ידוע היה כי בשנים 1968–1969 ואילך, אינדונזיה חלקה מודיעין עם דרום אפריקה וישראל דרך פורטוגל, איראן וטורקיה. היחסים בין אינדונזיה לדרום אפריקה פורסמו באמצעות כינון יחסים דיפלומטיים באוגוסט 1994. שגרירות דרום אפריקה בג'קרטה הוקמה בינואר 1995 ונפתחה רשמית על ידי שר החוץ, מר א נזו, ב-14 ביולי 1997. שגרירות דרום אפריקה בג'קרטה מוסמכת גם ל-ASEAN על מנת לקיים אינטראקציה הדוקה עם הגוף האזורי, וכן הוסמכה למזרח טימור מאז 2009. דרום אפריקה היא שותפת הסחר הגדולה ביותר של אינדונזיה באפריקה והיוותה 22.18 אחוז מסך המסחר באינדונזיה עם אפריקה בשנת 2011. המסחר בין המדינות חווה עלייה מתמדת במהלך השנים האחרונות ויש לו פוטנציאל לצמוח. המסחר הדו-צדדי בין המדינות הגיע ל-214 מיליארד דולר בשנת 2011. הייצוא של אינדונזיה הוערך ב-1.44 מיליארד דולר בשנת 2011 ואילו היבוא עמד על כ-705.78 מיליון דולר, והתוצאה הייתה עודף סחר בסך 730.81 מיליון דולר לטובת אינדונזיה. השוק בדרום אפריקה הוא אחד השווקים הלא מסורתיים העיקריים באינדונזיה, שצפוי להניע את היצוא העתידי. אינדונזיה מחזיקה בדרום אפריקה שגרירות בפרטוריה, קונסוליה כללית בקייפטאון ומסרד סחר ביוהנסבורג. דרום אפריקה מחזיקה באינדונזיה שגרירות בג'קרטה וקונסוליה כללית בדנפסאר. מדיה וקבצים בנושא יחסי אינדונזיה – דרום אפריקה בוויקישיתוף "Indonesia and South Africa". Indonesian Embassy in Pretoria, South Africa. נבדק ב-7 ביוני 2013. {{cite web}}: (עזרה)(הקישור אינו פעיל) 2013 World Service Poll BBC Mahomed Mahida, Ebrahim. History of Muslims in South Africa: A Chronology. South African History Online. אורכב מ-המקור ב-2010-10-22. נבדק ב-2013-06-23. "South African Embassy in Jakarta, Indonesia". South African Embassy in Jakarta, Indonesia. נבדק ב-6 ביוני 2013. {{cite web}}: (עזרה) "Exploring Africa, Mainstreaming Indonesia's Economic Diplomacy in Non-traditional Market". Ministry of Foreign Affair of the Republic of Indonesia: 80. 2012. אתר על יחסי מדינות
טקס פרסי לורנס אוליבייה 1984

טקס הענקת פרסי לורנס אוליבייה לשנת 1984 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. זה היה הטקס הראשון שנערך אחרי שלורנס אוליבייה הסכים שהפרס יהיה על שמו. ההפקות הבאות היו מועמדות למספר פרסים: 5: סטארלייט אקספרס 4: "פופי נונגנה", The Hired Man 3: "רחוב 42", Benefactors,‏ Master Harold and the Boys,‏ On Your Toes,‏ Strange Interlude ו"דבש פרא" 2: "מתים מאהבה", Intimate Exchanges, "החיים הם חלום", Rat in the Skull,‏ Sicilian Vespers,‏ The Aspern Papers, "קומדיה של טעויות", The Ratepayers' Iolanthe, "הלילה השנים עשר" ו-Two into One ההפקות הבאות זכו במספר פרסים: 3: דבש פרא 2: On Your Toes פרסי אוליבייה לשנת 1984
פרס הווידאו קליפים של MTV לקליפ השנה

פרס הווידאו קליפים של MTV לקליפ השנה הוא הפרס היוקרתי ביותר שניתן בטקס פרסי הווידאו קליפים של MTV. הפרס ניתן לראשונה בשנת 1984 ללהקה The Cars על הווידאו קליפ לשיר "You Might Think". אמינם הוא הזמר בעל מספר המועמדויות הגבוה ביותר בקטגוריה, כמו כן, הוא גם האמן היחיד שהיה מועמד בקטגוריה ארבע פעמים ברציפות. האמנים היחידים שזכו בפרס מספר פעמים הם אמינם ("The Real Slim Shady" ו"Without Me"), ריהאנה ("Umbrella" ו"We Found Love"), ביונסה ("Single Ladies" ו"Formation") וטיילור סוויפט ("Bad Blood" ו"You Need to Calm Down"). דייוויד לי רות', U2 וליידי גאגא הם האמנים היחידים שהיו מועמדים עם שני וידאו קליפים באותו הטקס. אמנם ליידי גאגא היא היחידה שזכתה בפרס על הווידאו קליפ לשיר "Bad Romance" בשנת 2010. הלהקה בעלת מספר המועמדויות הגבוה ביותר היא U2, עם כארבע מועמדויות, וללא זכיות. En Vogue היא להקת הבנות הראשונה שהייתה מועמדת בקטגוריה. אתר האינטרנט הרשמי של פרס הווידאו קליפים של MTV לקליפ השנה אתר הטקס אתר MTV ישראל "MTV Video Music Awards 1984". MTV. נבדק ב-23 ביולי 2012. {{cite web}}: (עזרה) מועמדותה של הזמרת ביונסה בשנת 2010 לא עמדה לזכותה מכיוון שהיא הייתה אמנית משתתפת בווידאו קליפ של הזמרת ליידי גאגא לשיר "Telephone"; מועמדותה בשנת 2018 על הווידאו קליפ לשיר "Apeshit" לא עמדה לזכותה מכיוון היא הוותה חלק מהצמד המוזיקלי The Carters. מועמדותו של אמינם בשנת 2004 על הווידאו קליפ לשיר "My Band" לא עמדה לזכותו מכיוון שהוא היווה חלק מההרכב D12. "MTV Video Music Awards – Biggest Winners". MTV. נבדק ב-23 ביולי 2012. {{cite web}}: (עזרה) VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
יחסי מזרח טימור – צרפת

יחסי מזרח טימור–צרפת הם היחסים הדיפלומטיים בין הרפובליקה הצרפתית לבין מזרח טימור. שאנאנה גוסמאו (אנ'), נשיא מזרח טימור וז'וזה רמוס הורטה, אז השר לענייני חוץ, ביקרו בצרפת בשנת 2003 וב-2006. שר החוץ ושיתוף פעולה, מר ז'וזה לואיש גוטרש, ביקר בצרפת בפברואר 2007. שגריר צרפת בג'קרטה הוסמך למזרח טימור מאז דצמבר 2002 ונפתח משרד לשיתוף פעולה בדילי. הסחר בין צרפת למזרח טימור נותר מוגבל מאוד. שיתוף הפעולה הדו-צדדי מתמקד בקידום שלטון החוק (הכשרת עיתונאים), בקשר עם תורמים אחרים, כולל ארגונים בין לאומיים (UNDP). צרפת מחזיקה במזרח טימור משרד לשיתוף פעולה בדילי, אולם מזרח טימור אינה מיוצגת כלל בצרפת. מדיה וקבצים בנושא יחסי מזרח טימור – צרפת בוויקישיתוף יחסי מזרח טימור–צרפת, באתר משרד החוץ הצרפתי יחסי מזרח טימור–צרפת באתר משרד החוץ הצרפתי אתר על יחסי מדינות
יחסי צרפת–קירגיזסטן

יחסי צרפת–קירגיזסטן הם היחסים הדיפלומטיים בין הרפובליקה הצרפתית לבין קירגיזסטן. הסכם דו צדדי של ידידות, הבנה ושיתוף פעולה נחתם ביוני 1994 בעקבות עצמאות קירגיזסטן, איתה כוננה צרפת יחסים דיפלומטיים בפברואר 1992. מאז 2001, הקשרים הדו-צדדיים התגברו באמצעות אירוח של בסיס אוויר צרפתי בבישקק בתמיכה בפעולות הצבאיות של צרפת באפגניסטן. נציגות דיפלומטית נפתחה בבישקק בקיץ 2004 והוסבה לשגרירות מן המניין בדצמבר 2009. נשיא קירגיזסטן, אלמאזבק אטמבייב, התקבל על ידי הנשיא פרנסואה הולנד בפריז במרץ 2015. לפני כן ביקרה נשיאת קירגיזסטן רוזה אוטונבייבה בצרפת במרץ 2011 ונפגש עם שר החוץ, אלן ז'ופה. שר החוץ הצרפתי ברנאר קושנר ביקר בקירגיזסטן ביולי 2010 עם מקבילו הגרמני כדי לחדש את תמיכתה של צרפת במאמצים להבטיח ייצוב וחזרה לשלטון החוק. צרפת העניקה סכום כולל של 1.2 מיליון אירו בצורה של סיוע הומניטרי ורפואי וכן מימון לפרויקט לסיוע עקורים בעמק פרגנה. התייעצויות בין משרדי החוץ הצרפתי והקירגיזי התקיימו בפריז באפריל 2016. קבוצת הידידות צרפת–קירגיזסטן באספה הלאומית וקבוצת הידידות צרפת-מרכז אסיה הצרפתית, ערכו מספר ביקורים בקירגיזסטן מאז 2009. המשימה האחרונה של קבוצת החברות הבין-פרלמנטרית הצרפתית למרכז אסיה התקיימה באפריל 2011. למרות שהסחר בין המדינות גבר בשנים האחרונות, קירגיזסטן היא עדיין יעד שולי (עם 12 מיליון אירו ב-2008 ו-34 מיליון אירו ב-2014). היבוא הצרפתי מקירגיזסטן הסתכם בשנת 2014 ב-14.5 מיליון יורו. הם כלל מורכבים ממתכות. היצוא הצרפתי (19 מיליון אירו בשנת 2014) מורכב כמעט אך ורק מציוד מכני, חשמלי ואלקטרוני. חברות צרפתיות מיוצגות מעט בקירגיזסטן בגלל הזדמנויות שוק מוגבלות והאקלים העסקי, אך הן מעוניינות בפוטנציאל שלה. תורמים רב-צדדיים יכולים לספק מקורות מימון. החוזים הציבוריים המעטים שזכו חברות צרפתיות נוגעים לאנרגיה (אספקת טורבינות הידרואלקטריות). צרפת מחזיקה בקירגיזסטן שגרירות בבישקק, אולם קירגיזסטן אינה מיוצגת כלל בצרפת. יחסי צרפת–קירגיזסטן, באתר משרד החוץ הצרפתי יחסי צרפת–קירגיזסטן באתר משרד החוץ הצרפתי אתר על יחסי מדינות
יחסי אינדונזיה–צ'ילה

יחסי אינדונזיה–צ'ילה הם היחסים הבינלאומיים בין צ'ילה לאינדונזיה. שתי המדינות חברות בתנועת המדינות הבלתי-מזדהות, WTO, מועצה לשיתוף פעולה כלכלי פסיפיק, APEC, מועצה בין-ממשלתית של מדינות המייצאות נחושת וקבוצת קיירנס. היחסים הדו-צדדיים בין צ'ילה לאינדונזיה כוננו בשנת 1964. יחסים אלה התחזקו עם הקמת השגרירות האינדונזית בסנטיאגו במרץ 1991. אינדונזיה מחזיקה בצ'ילה שגרירות בסנטיאגו. צ'ילה מחזיקה באינדונזיה שגרירות בג'קרטה. מדיה וקבצים בנושא יחסי אינדונזיה–צ'ילה בוויקישיתוף "Embassy of Indonesia in Chile". VisaHQ. נבדק ב-2013-04-23. "Embassy of Chile in Indonesia". VisaHQ. נבדק ב-2013-04-23.
מפרץ הרלד

מפרץ הרלד (באנגלית: Harald Bay) הוא מפרץ בארץ אואטס שבאנטארקטיקה. רוחבו של המפרץ 7 קילומטרים, והוא ממוקם בין נקודת ארצ'ר וראש ויליאמסון. בשטח המפרץ מצוי האי קרטוגרפוב (אי הקרטוגרפים). אזור מפרץ הרלד, בשל מושבת פינגווין אדלי שבקרבתו הוא אזור עופות מיוחד אנטארקטי מספר 161. על פי ארגון BirdLife International, אזור הר ארצ'ר הוא אזור בעל חשיבות סביבתית, בשל מושבות העופות הסמוכות לו. המפרץ צולם מהאוויר על ידי צי ארצות הברית במהלך מבצע קפיצה לגובה, בשנת 1947. המפרץ צולם ומופה ב-20 בפברואר 1959 על ידי פיליפ לו, שעמד בראש משלחת החקר האנטארקטית הלאומית של אוסטרליה. שמו של המפרץ ניתן לו על ידי ועדת השמות האנטארקטית של אוסטרליה. המפרץ נקרא על שמו של רב החובל הרלד מולר פדרסון (Harald Moller Pederson), שפיקד על הספינה מאגא דן (Magga Dan), אשר שימשה את משלחת החקר האנטארקטית האוסטרלית. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 134 • Defense Mapping Agency 1992, Sailing Directions (planning Guide) and (enroute) for Antarctica, P 409 מפרץ הרלד באתר הסקר הגאולוגי של ארצות הברית מפרץ הרלד באתר הגאזט האנטארקטי של ממשלת אוסטרליה מפרץ הרלד באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ הרלד מפרץ הרלד באתר מפת אזור מפרץ הרלד גאזט השמות האנטארקטיים הרשמי של ארצות הברית מידע גאוגרפי והיסטורי אזורי עופות מיוחדים באנטארקטיקה מפרץ הרלד באתר birdlife
יחסי אינדונזיה–ארגנטינה

יחסי אינדונזיה–ארגנטינה הם היחסים הדו-צדדיים של ארגנטינה ואינדונזיה. היחסים הדיפלומטיים כוננו בשנת 1956, ומאז היחסים הדו-צדדיים בין ארגנטינה לאינדונזיה הפכו אסטרטגיים יותר ויותר. לדברי שגריר ארגנטינה באינדונזיה חאוואר א. סאנז דה אורקיזה, אינדונזיה הייתה "ידיד אמיתי של ארגנטינה" בעת סכסוך הריבונות באיי פוקלנד. ארגנטינה מחזיקה באינדונזיה שגרירות בג'קרטה, ואילו אינדונזיה מחזיקה בארגנטינה שגרירות בבואנוס איירס. שתי המדינות אומרות כי הן חולקות את אותם ערכים ביחס לסדר הבינלאומי, ואותה שאיפה להגן על האינטרס של המדינות המתפתחות בפורום הבינלאומי. שתי המדינות חברות בG77, G-20 ובפורום לשיתוף פעולה מזרח אסיה-אמריקה הלטינית. היחסים הדיפלומטיים בין ארגנטינה לאינדונזיה כוננו ב-30 ביולי 1956. במהלך מלחמת פוקלנד בשנת 1982, תמכה אינדונזיה בתביעת הריבונות של ארגנטינה לאיי פוקלנד על טענות בריטניה. בספטמבר 2012 ביקר שר החוץ הארגנטיני הקטור טימרמן בג'קרטה שבאינדונזיה. בינואר 2013 ביקרה נשיאת ארגנטינה, כריסטינה פרננדס דה קירשנר, באינדונזיה וערכה ביקור נימוסין אצל נשיא אינדונזיה סוסיליו באמבאנג יודהויונו. אינדונזיה היא היעד השני בגודלו ליצוא ארגנטינאי לאסיה אחרי סין, והגדולה ביותר בדרום-מזרח אסיה. בעוד ארגנטינה היא היבואנית השנייה בגודלה של מוצרים אינדונזיים אחרי ברזיל. בסחר הכולל, אינדונזיה היא שותפת הסחר הרביעית בגודלה של ארגנטינה באסיה. היקף הסחר בין אינדונזיה לארגנטינה עלה מ-632.47 מיליון דולר בשנת 2007 והגיע לכמעט 2 מיליארד דולר בשנת 2011. מאזן הסחר הוא לטובת ארגנטינה במידה רבה, שכן בכל שנה רוכשת אינדונזיה עוגות שמן סויה בשווי של יותר ממיליארד דולר מארגנטינה. מדיה וקבצים בנושא יחסי אינדונזיה–ארגנטינה בוויקישיתוף Ezra Sihite (17 בינואר 2013). "Indonesia, Argentina to Increase Bilateral Cooperation". Jakarta Globe. אורכב מ-המקור ב-19 באפריל 2014. נבדק ב-19 ביוני 2013. {{cite web}}: (עזרה) Veeramalla Anjaiah (12 בספטמבר 2012). "Argentina eyes strategic partnership with Indonesia". The Jakarta Post. נבדק ב-19 ביוני 2013. {{cite web}}: (עזרה)
קוון פרייטר

קוון פרייטר (באנגלית: Kevaughn Frater; נולד ב-14 בדצמבר 1996) הוא כדורגלן ג'מייקני המשחק בעמדת החלוץ. פרייטר התחיל את הקריירה שלו במחלקת הנוער של הארבור וייו, ובעונת 2013/2014, הצטרף לקבוצה הבוגרת. בעונת 2016, הושאל לריאל מונרכס מאליפות ארצות הברית בכדורגל. בשנתיים לאחר מכן, שיחק גם בקולורדו ספרינגס סוויצ'באקס ופיניקס רייסינג. לקראת עונת 2018, שוחרר מהארבור וחתם בניו מקסיקו יונייטד, במדיה רשם את עונת השיא שלו עם 14 שערים ב-30 משחקים. ב-12 בפברואר 2020, הצטרף לבנגלור מליגת העל ההודית. ב-6 ביולי 2020, פרייטר חתם במכבי נתניה מליגת העל. ב-23 ביוני 2021 חתם פרייטר בהפועל נוף הגליל. בפברואר 2022 חתם בהפועל רעננה. קוון פרייטר, באתר ההתאחדות לכדורגל בישראל קוון פרייטר, באתר Transfermarkt קוון פרייטר, באתר Soccerway קוון פרייטר, באתר National Football Teams קוון פרייטר, באתר FootballDatabase.eu מאור רחמני, ‏הרכש הראשון: קוון פרייטר חתם במכבי נתניה, באתר ONE‏, 6 ביולי 2020 מיכאל וייסרמן, ‏‏כפי שפורסם לראשונה בספורט1: קוואן פרייטר חתם בנוף הגליל, באתר ספורט1, 23 ביוני 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוון פרייטר".
יחסי אינדונזיה–קנדה

יחסי אינדונזיה–קנדה הם היחסים הדו-צדדיים של קנדה ואינדונזיה. מאז שנוסדו יחסים דיפלומטיים עוד בשנת 1952, בקנדה שגרירות בג'קרטה, ואילו אינדונזיה מחזיקה שגרירות באוטווה. אינדונזיה מחזיקה גם קונסוליות בטורונטו ובוונקובר. קנדה ואינדונזיה שותפות למספר ארגונים רב-צדדיים, כמו APEC‏, G-20, קבוצת קיירנס וארגון הסחר העולמי (WTO). על פי סקר השירות העולמי של ה-BBC ב-2013, 49% מהאינדונזים רואים את השפעתה של קנדה באופן חיובי, כאשר 16% מביעים דעה שלילית. היחסים הדיפלומטיים בין אינדונזיה לקנדה החלו רשמית כאשר שתי המדינות חתמו על הסכם לפתיחת נציגויות דיפלומטיות בבירותיהן בהתאמה ב-9 באוקטובר 1952. עם זאת, היחסים בין המדינות החלו בשנת 1948, כאשר אינדונזיה נאבקה להשיג הכרה בינלאומית בעצמאותה מהשעבוד הקולוניאלי בשנת 1945. קנדה, באמצעות אנדרו מק'נוטון כנשיא מועצת הביטחון של האומות המאוחדות, הצליחה לשבור את הקיפאון במשא ומתן על פתרון הסכסוך בין אינדונזיה והולנד שהביאו לאימוץ החלטה 67/1949, אשר אישרה את הקמת כנס שולחן עגול הולנדי – אינדונזי. משא ומתן משולש אשר הוביל להכרה בינלאומית בריבונות אינדונזיה בדצמבר 1949. היחסים היו בדרך כלל לבביים. שתי המדינות היו שותפות להשקפות דומות על עקרון המדינה הארכיפלגית במהלך המשא ומתן על אמנת האו"ם לחוק הים. אינדונזיה וקנדה היו שניהם חברים בוועדה הבינלאומית לבקרה ופיקוח בווייטנאם. הבדלים בין המדינות צצו בשנות ה-90 בנושאי זכויות אדם וסכסוך מזרח טימור. בעידן שלאחר סוהארטו נפתרו חילוקי דעות אלו. קנדה החלה לתמוך בפיתוח כלכלי באינדונזיה באמצעות תוכנית קולומבו בשנות ה-50. במשך שלושים שנה בין 1967 ל-2007 סיפקה קנדה סיוע לאינדונזיה במסגרת הסדרי התיאום הבינלאומיים שהוקמו תחת הקבוצה הבין-ממשלתית באינדונזיה והקבוצה המייעצת באינדונזיה. כשותפה לפיתוח, קנדה עובדת בצמוד עם אינדונזיה כדי לתמוך בצמיחה כלכלית בת קיימא ולהפחתת הפגיעות לעוני. סוכנות הפיתוח הבינלאומית הקנדית (CIDA) ניהלה את התוכנית הדו-צדדית של קנדה לסיוע בפיתוח לאינדונזיה עד שקופלה לקנדה לענייני גלובלי. CIDA הפכה את אינדונזיה ל"מדינת ריכוז "מרכזית לשיתוף פעולה בפיתוח קנדי, כאשר אינדונזיה מדורגת במקום הגבוה במקום השני בקרב מקבלי הסיוע הקנדיים בשנות ה-80. התמיכה הקנדית בפיתוח אינדונזי נמשכת ברמה נמוכה יותר. מנתוני המועצה לתיאום השקעות באינדונזיה עולה כי ההשקעה הקנדית באינדונזיה לתקופת 2005 עד 2011 כללה 37 פרויקטים בשווי 157 מיליון דולר. המגזר העיקרי הן לפי מספר הפרויקטים וערך ההשקעה הוא ענף הכרייה. המספר הגדול ביותר של פרויקטים של השקעות קנדים נמצא באי ג'אווה, אך שווי ההשקעה הדולרי הגדול ביותר נמצא בסולווסי. מדיה וקבצים בנושא יחסי אינדונזיה–קנדה בוויקישיתוף "Canada - Indonesia Relations". www.canadainternational.gc.ca. Government of Canada. באוגוסט 2012. נבדק ב-28 במאי 2013. {{cite web}}: (עזרה) 2013 World Service Poll BBC "Indonesia – Canada Relations". www.indonesia-ottawa.org. Indonesian Embassy in Canada. נבדק ב-28 במאי 2013. {{cite web}}: (עזרה) Taylor, Alastair M. (1960). Indonesian Independence and the United Nations. London: Stevens & Sons. Southard, Malia (1997). Looking the Other Way: The Indonesian Bond: Partnership of Plunder?. Pacific Peoples' Partnership.
יום שישי (שיר של הדג נחש)

יום שישי הוא סינגל של להקת הדג נחש, בשיתוף המוזיקאי יצחק קלפטר, מתוך אלבום האולפן השישי של הלהקה, "זמן להתעורר". השיר יצא לאור ב-21 ביולי 2013, כסינגל השלישי מתוך האלבום. השיר נכתב והולחן על ידי חברי להקת הדג נחש, והופק על ידי יוסי פיין, שעבד עם הלהקה עוד בתחילת דרכה, והפיק את שאר שירי האלבום. השיר, לדברי מאקו, "מתאר סיטואציה ישראלית טיפוסית, שכמעט כולם מכירים - התכנסות משפחתית לארוחת שבת בבית ההורים, כולל ההתרגעות הנלווית, האוכל, השיחות, הפיצוחים והאווירה המיוחדת". במצעד השבועי של תחנת הרדיו רשת ג', הגיע השיר לראשונה למקום ה-15, ובשיאו הגיע למקום ה-3, תוך ששהה במצעד סך של כ-10 שבועות. במצעד השבועי של תחנת הרדיו גלגלצ, "אחד אחד", זכה השיר להצלחה רבה, תוך שהגיע לראשונה למקום ה-9, ובשיאו הגיע למקום הראשון. במצעד הפזמונים העברי השנתי של התחנה לשנת 2013, הגיע השיר למקום ה-23, ובמצעד הפזמונים העברי השנתי של רשת ג', שנערך כשנה לאחר מכן, הגיע השיר למקום ה-32. בביקורת על האלבום "זמן להתעורר" ב-ynet, אמר שי להב כי השיר "מראה איך עושים 'סברי מרנן', אבל טוב", תוך ששיבח את חלקו של קלפטר בשיר, באומרו כי הוא "בונוס מענג ובלתי צפוי". גם יוסי חרסונסקי נתן ביקורת לאלבום, תוך שתיאר את השיר: "לוקח לסופשבוע מרגיע 'אצל המשפחה' בירושלים, בדרך עוברים דרך שוק מחנה יהודה. אווירת הלקראת שבת. היפ הופ בסלואו מושן סולו גיטרה מענג של יצחק קלפטר". לשיר צולם וידאו קליפ, שפורסם בערוץ היוטיוב הרשמי של הדג נחש ב-27 באוגוסט 2013. את הקליפ ביים ערן שפניר. בקליפ, נראים הראשים של חברי הלהקה כפירות הנקטפים מעץ, ולאחר מכן מוצעים למכירה בתוך תבנית בשוק במחנה יהודה שבירושלים, תוך שהם נמכרים, נחתכים ונאכלים, והרוכלים בשוק ממתינים לסגירתו, טרם כניסת השבת. ב"מצעד השנתי של ישראל", שערך אתר "מאקו", זכה הקליפ בתואר "קליפ השנה". לדף השיר באתר הספרייה הלאומית הדג נחש נוחתים אצל ההורים לארוחת "יום שישי", באתר ‏מאקו‏, 21 ביולי 2013 25.7.2013, באתר "פזמונט" 1.8.2013, באתר "פזמונט" 24.10.2013, באתר "פזמונט" המצעד השבועי 25.7.2013, באתר גלגלצ המצעד השבועי 10.10.2013, באתר גלגלצ תשע"ג, באתר "פזמונט" תשע"ד, באתר "פזמונט" שי להב, זמן להתעורר: הדג נחש שומרים על הגחלת, באתר ynet, 2 באפריל 2013 הדג נחש - זמן להתעורר האלבום, באתר יוסמיוסיק, ‏2013-04-08 הדג נחש עם יצחק קלפטר - יום שישי (קליפ רשמי), סרטון באתר יוטיוב (אורך: 4:21) צפו: קליפ חדש של הדג נחש, באתר וואלה, 27 באוגוסט 2013 כל דג נחש מלמיליאן, בקליפ "יום שישי", באתר ‏מאקו‏, 27 באוגוסט 2013 אסף נבו, ‏שיר השנה של ישראל: מוקי עם "ילד של אבא", באתר ‏מאקו‏, 24 בספטמבר 2014